ቤኒያሚን ኔትያንሁ በሙስና ወንጀል ተጠርጥረው ክስ ሊመሰረትባቸው ነው
የእስራኤሉ ጠቅላይ ሚኒስትር ቤንያሚን ኔታንያሁ የሃገሪቱ ፖሊስ በሙስና ወንጀል ተጠያቂ ሊያደርጋቸው የሚያስችል ክስ ሊመሰርትባቸው ነው፡፡ፖሊስ ይፋ ባደረገው መረጃ መሰረት ጠቅላይ ሚኒስትሩ ክስ ሊመሰረትባቸው የሚችለው በጉቦ መቀበል፣ በማጭበርበር እና በእምነት ማጉደል ክሶችን ለመመስረት የሚያስችል መረጃዎች ተገኝተዋል።ኔታንያሁ መረጃው በደረሳቸው ቅፅበት በእስራኤል ቴሌቪዥን ቀርበው እየቀረበባቸው ያለው የሙስናና ማጭበርበር ክስ መሰረተ ቢስ መሆኑንና እውነታው በቅርቡ እንደሚወጣ ተናግረዋል፡፡ባለፉት አመታት በተለያዩ አጋጣሚዎች 15 ምርመራዎች ተደርገውብኛል፤ ሆኖም አብዛኞቹ እርባና ቢስ ከመሆን አላለፉም የአሁኑ ወንጀላም ተመሳሳይ መሆኑ አይቀሬ ነውም ብለዋል፡፡በመሆኑም ክሱ ምንም እንደማሳስባቸውና በመሪነታቸዉ እንደሚቀጥሉ ነው ይፋ ያደረጉት፡፡ምንም እንኳ ፖሊስ ኔታንያሁን በምዝበራ እና በማጭበርበር ውንጀላ ለመክሰስ በቂ ማስረጃ አለኝ ቢልም ኔታንያሁ ግን ውንጀላው ፍሬ አልባ ነው ሲሉ ነው ውድቅ ያደረጉት፡፡የእስራኤል ህዝብ ወዶና ፈቅዶ እስከመረጠኝ ድረስ በታማኝነትና በቅንነት ሀገሬን እመራለሁ ብለዋል፡፡ተጠያቂ መሆን የሚችሉበት አጋጣሚ ግን ወራትን ሊፈጅ እንደሚችል መገመቱን ከወዲሁ እየወጡ ያሉ መረጃዎች ያመለክታሉ፡፡ቢቢሲ ባወጣዉ መረጃ መሰረት ኔታንያሁ የተወነጀሉበትን ምክንያት ሲያትት ዬዲዮት አሀሮኖት የተባለዉን የእስራኤል ጋዜጣ በጎ መረጃ እንዲያሰራጭላቸው አድርገዋል፡፡ይህንንም ተከትሎ ፖሊስ የጋዜጣው ኤዲተር የሆነዉ አርሞን ሞዝስም ሊጠየቅ እንደሚችል ገልጿል፡፡በሁለተኝነት ደግሞ 283 ሺ የእስራኤል ሼክልስ አልያም 204 ሺ ዩሮ ከሆሊውድ ተዋናዩ ሙጉል አርኖን ሚቻን መቀበላቸዉን ያትታል፡፡እየሩሳሌም ፖስት ይዞት በወጣው መረጃ መሰረት ደግሞ ከገንዘብ ባለፈ ውድ ስጦታዎችን አርኖን ሚቻን የአሜሪካና ቪዛ ለመስጠት መቀበላቸውን አስነብቧል፡፡በዚህ ሁሉ ሂደት ሚኒስትሩ ወንጀለኛ ስለመሆናቸዉ ውሳኔዉ ወራትን የሚወስድ ከመሆኑ ጋር በተያያዘ የሀገሪቱ ፍትህ ሚኒስትር አይሌት ሻክድም ሚኒስትሩ ከስልጣን ለመውረድ አይገደዱም ብለዋል፡፡ ዘገባዉ የቢቢሲ ነዉ!!